Моуриньо – Известни
Започнаха разследване срещу Моуриньо и Виланова
Почти седмица след скандалния завършек на двубоя между Барселона и Реал Мадрид за Суперкупата на Испания, местната федерацията реши все пак да започне разследване на инцидента.
Както е известно играчи и официални лица от двата клуба здраво се сдърпаха след фаул на Марсело срещу Сеск Фабрегас. Трима получиха червени картони, но по време на мелето Жозе Моуриньо също се прояви, като бръкна в окото на помощника на Гуардиола – Тито Виланова, който пък след това го блъсна.
В центъра на разследването попада именно поведението на двамата треньори, които биха могли да отнесат сериозни наказания, ако бъдат признати за виновни.
В случая Моуриньо е застрашен повече, тъй като може да бъде подведен по точка от правилника за неспортсменско поведение, която носи наказание от 4 до 10 мача и глоба от 600 до 3000 евро. Възможно е действието на Специалния да бъде прието като много сериозно и тогава санкцията ще бъде по-тежка.
В същото време Виланова е заплашен от максимално наказание до 4 мача и минимална глоба, тъй като при него става въпрос единствено за нарушаване на нормите на спортсменството.
Иначе играчите на двата отбора – Марсело, Месут Йозил и Давид Вия получиха наказание от по 1 мач заради червените си картони.
Публикувано в България	| Маркиран Виланова, Марсело, Моуриньо, Реал Мадрид, Сеск Фабрегас, Специалния, Суперкупата на Испания, барселона | Вашият коментар
Моуриньо: Не се главозамайваме от победите
Треньорът на Реал Мадрид Жозе Моуриньо обяви, че в отбора не се главозамайват от убедителните победи, които постигат по време на подготовката.
Кралския слуб спечели всичките си 6 мача досега, като днес разби китайския Гуанжу със 7:1, а и в останалите си мачове отбеляза доста голове. Въпреки това Специалния запазва спокойствие.
“Още от първия ден на подготовката работим с всички сили и целта ни е да подобрим някои аспекти в играта си в сравнение с миналия сезон. Победите са хубаво нещо, но знаем добре, че най-важно е да се побеждава във важните мачове, така че не се главозамайваме” заяви той.
“Трябва да разполагаме с необходимите качества, за да се справим с предизвикателствата, които ни очакват. В днешния мач съм доволен, че подходихме концентрирано още от самото начало, не се отпуснахме и играхме сериозно до последния сигнал” добави той.
“Като цяло резултатите в подготовката не ме интересуват, въпреки че ние сме Реал Мадрид и трябва да браним престижа си. За мен е много по-важно това, което показваме на терена” изтъкна още Жозе.
Той коментира още, че не знае кога Нури Шахин ще може да играе, след като халфът продължава да е с болки в коляното и обяви, че със сигурност няма да се рискува с включването му, ако не е напълно готов.
Публикувано в България	| Маркиран Моуриньо, Реал Мадрид, победи | Вашият коментар